Plofstof en vuurwapens: Verdagte op borg vrygelaat | Maroela Media
Plofstof en vuurwapens: Verdagte op borg vrygelaat
Brian Negus (57) van Hillcrest wat glo met ‘n verskeidenheid plofstof, vuurwapens en ammunisie gevang is, is Woensdag op borgtog vrygelaat.
Negus is in die landdroshof in Pinetown op R5 000 borg vrygelaat, waar hy van die onwettige besit van vuurwapens en ammunisie aangekla word, het kaptein Thulani Zwane, woordvoerder van die polisie in KwaZulu-Natal, gesê. Negus sal op 21 Desember weer in die hof verskyn.
Negus is in hegtenis geneem nadat drie trommels vol vuurwapens, R-5 en .303 gewere, verdowingsgranate, teenoproer-traangas en beligtingsfakkels Vrydag by sy huis in Waterfall opgespoor is. Die polisie was op soek na dokumentêre bewyse in ‘n bedrogondersoek toe hulle op die wapens afgekom het.
Nuuskommentaar: Vreetsame soustrein Amerikaanse Onttrekking Uit Sirië Plaas Koerdiese Christene In Groot Gevaar - Joy! Digital
Amerikaanse Onttrekking Uit Sirië Plaas Koerdiese Christene In Groot Gevaar
President Donald Trump het Maandag sy besluit verdedig om die Amerikaanse troepe uit die noordooste van Sirië te onttrek. Die stap laat die Koerdiese vegters, wat saam met die Amerikaanse troepe teen ISIS geveg het, aan hulle eie lot oor en baan die weg vir Turkye om die land in te val.
“Die Koerde het saam met ons geveg, maar het enorme hoeveelhede geld en toerusting daarvoor ontvang. Hulle veg al tien jaar lank teen Turkye . . . maar die tyd het aangebreek dat ons uit hierdie eindelose oorloë tree . . . Dit is tyd om ons soldate huis toe te bring,” het pres. Trump getwiet.
“Ons sal veg waar dit tot ons voordeel strek en ons sal slegs veg om te wen. Turkye, Europa, Sirië, Iran, Irak, Rusland en die Koerde sal nou self die situasie moet uitwerk, en ook wat hulle met die ISIS-vegters wil doen wat hulle in hulle ‘buurt’ gevange neem.” Hulle almal haat ISIS en is jare lank al vyande. Ons is 7 000 myl weg en sal ISIS weer verpletter as hy enigsins naby ons kom!” het pres. Trump gesê.
Sy kommentaar kom enkele ure nadat Amerikaanse troepe van die grens in die noordooste van Sirië begin onttrek het.
Erdogan het gesê die aanslag op die noordooste van Sirië is op hande.
Pres. Trump se besluit verteenwoordig ’n groot verskuiwing in die Amerikaanse beleid en kan Christene en Koerde in Sirië in groot gevaar stel. ’n Turkse inval kan ook die magsbalans in die streek vererger en nie net ’n embrioniese demokrasie in die Midde-Ooste bedreig nie, maar ook die Joodse staat.
Sommige beskou die besluit van die Withuis verraad teen die Siriese Demokratiese Magte (SDF) wat sedert 2015 Amerika se grootste bondgenoot was in die stryd teen ISIS.
In ’n verklaring het die SDF gesê: “Hierdie Turkse militêre operasie in die noordelike en oostelike Sirië sal ’n beduidende negatiewe uitwerking op ons oorlog teen ISIS hê en sal alles vernietig wat die afgelope jare bereik is.”
Voormalige VN-ambassadeur Nikki Haley het ook Trump se besluit veroordeel.
“Ons moet altyd ons bondgenote se belange op die hart dra veral as ons verwag dat hulle dit ook vir ons moet doen. Die Koerde het ’n belangrike rol gespeel in ons suksesvolle stryd teen ISIS in Sirië. Dit is ’n groot fout om hulle te laat sterf. #TurkeyIsNotOurFriend,” het Haley Maandagoggend getwiet.
Hierdie besluit bedreig 100 000 Christene wat meestal langs die Turkse grens woon.